Štev.: 900-207/2012-5

Datum: 25. 10. 2012

**Z A P I S N I K**

2. korespondenčne – telefonske – seje Sveta Četrtne skupnosti Rožnik, Mestne občine Ljubljana z dne 22. 10. 2012, ki je bila sklicana dne 19. 10. 2012.

Telefonsko glasovanje 2. korespondenčne seje se je pričelo 22. 10. 2012 ob 11. uri in je potekalo do 14. ure.

Sejo je sklicala podpredsednica Sveta Četrtne skupnosti Rožnik, MOL, gospa Živa Vidmar.

Določen je bil naslednji **d n e v n i r e d :**

1. **Finančni načrt ČS Rožnik MOL za leti 2013 in 2014**
2. **Plan Malih del ČS Rožnik MOL za leto 2013**
3. **Plan Malih del ČS Rožnik MOL za leto 2014**

Do 14. ure dne 22. 10. 2012 so od 15-tih članov sveta svoje odgovore posredovali naslednji člani: ga. Tatjana Burnik, g. Tomaž Čučnik, g. Borut Knez, g. Rastko Korošec, g. Daniel Kušer, g. Tomaž Šemrov, ga. Vesna Škerl, ga. Saša Novak, ga. Jožica Vrhunc in ga. Živa Vidmar.

Korespondenčne seje se niso udeležili: g. Gregor Ciglar, mag. Dušan Fatur, g. Anton Gunde, ga. Selma Halilović in ga. Ana Iskra.

Na korespondenčni telefonski seji so se člani Sveta z ZA ali PROTI opredelili do:

* **predloga sklepa 1/2–kor,**
* **predloga sklepa 2/2-kor,**
* **predloga sklepa 3/2-kor,**

ki so jih prejeli s sklicem 2. korespondenčne seje.

**AD 1.**

**Finančni načrt ČS Rožnik MOL za leti 2013 in 2014**

Pripravo Finančnih načrtov ČS Rožnik MOL za leti 2013 in 2014 je Svet ČS Rožnik MOL obravnaval na 12. redni seji dne, 26. 9. 2012, ko ni bilo sprejetih zaključkov. Zato se je svet dogovoril za obravnavo na naslednji seji tako, da člani sveta predhodno posredujejo svoje predloge. Člani sveta so bili na 12. redni seji seznanjeni z osnutkom razdelitve sredstev. Ker na osnutka razdelitve sredstev in obrazložitev finančnega načrta ni bilo pripomb ali novih predlogov, dajem na glasovanje naslednji

**PREDLOG SKLEPA 1/2-kor:**

**Za delovanje Četrtne skupnosti Rožnik MOL so za leto 2013 in za leto 2014 (za vsako leto) po Odloku o financiranju četrtnih skupnosti v MOL predvidena naslednja sredstva:**

**Variabilni in fiksni del 2013, 2014: 22.747 EUR**

**Sredstva za povračilo uporabe last. mobil. telefona predsednika sveta 300 EUR**

**Sredstva za sejnine za predsednika in člane sveta 5.993 EUR**

***SKUPAJ: 29.040 EUR***

**Za leto 2013 Svet Četrtne skupnosti Rožnik MOL sprejema naslednjo razdelitev finančnih sredstev Četrtne skupnosti Rožnik MOL:**

**Plan malih del ČS Rožnik 7.000 EUR**

**Finančni načrt ČS Rožnik 22.040 EUR**

**Za leto 2014 Svet Četrtne skupnosti Rožnik MOL sprejema naslednjo razdelitev finančnih sredstev Četrtne skupnosti Rožnik MOL:**

**Plan malih del ČS Rožnik 7.000 EUR**

**Finančni načrt ČS Rožnik 22.040 EUR**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ČETRTNA SKUPNOST ROŽNIK** | | | | | | | | | | | | | | |  |  |
|  |  |  |  |  |  |  | 2013 2014 | | | | | | | |  |  |
| **06** | **LOKALNA SAMOUPRAVA** | | | |  |  | **22.040** | **22.040** | |  | | |
|  | **0602** | **Sofinanciranje dejavnosti občin, ožjih delov občin in zvez občin** | | | | | |  | |  | | |
|  |  | ***06029001*** | ***Delovanje ožjih delov občin*** | | | | |  | |  | |
|  |  |  |  | **016020** |  | ***Četrtna skupnost Rožnik*** | ***22.040*** | ***22.040*** | |  | | |
|  |  |  |  |  | 4020 | Pisarniški in splošni material in storitve | 15.747 | 15.747 | |  | | |
|  |  |  |  |  | 4022 | Energija, voda, komunalne storitve in komunikacije | 300 | 300 | |  | | |
|  |  |  |  |  | 4029 | Drugi operativni odhodki | 5.993 | 5.993 | |  | | |
| **SKUPAJ ČETRTNA SKUPNOST ROŽNIK (A)** | | | | | | | **22.040** | | **22.040** | |  | | |

**Obrazložitev Finančnega načrta Četrtne skupnosti Rožnik MOL za leto 2013**

**Obrazložitev Finančnega načrta Četrtne skupnosti Rožnik MOL za leto 2014**

**ČETRTNA SKUPNOST ROŽNIK**

**06 LOKALNA SAMOUPRAVA**

1. ***Opis področja proračunske porabe***

* Sodelovanje četrtne skupnosti pri sprejemanju odločitev mestnega sveta, ki se nanašajo na četrtno skupnost, z oblikovanjem in dajanjem predlogov, pripomb in mnenj.
* Sodelovanje z neprofitnimi organizacijami, ustanovami in društvi, ki delujejo na območju četrtne skupnosti in izvajajo programe s področja športa, kulture, urejanja okolja in socialnega varstva.
* Spremljanje in obravnavanje predlogov občanov ter posredovanje pristojnim organom v reševanje.
* Spremljanje problematike urejanja prometa na območju četrtne skupnosti.
* Sodelovanje z mestno upravo pri pripravi, izvajanju programov in aktivnosti na območju četrtne skupnosti.
* Obveščanje občanov o pomembnih dogodkih in aktivnostih v četrtni skupnosti preko spletnih strani ter s tiskanimi obvestili.

1. ***Dokumenti dolgoročnega razvojnega načrtovanja***

* Strategija trajnostnega razvoja MOL

1. ***Navedejo se dokumenti dolgoročnega razvojnega načrtovanja*** 
   * Strategija trajnostnega razvoja MOL

**0602 Sofinanciranje dejavnosti občin, ožjih delov občin in zvez občin**

1. ***Opis glavnega programa***

Glavni program zajema sodelovanje četrtne skupnosti pri sprejemanju odločitev mestnega sveta, ki se nanašajo na četrtno skupnost, z oblikovanjem in dajanjem predlogov, pripomb in mnenj, spremljanje problematike urejanja prometa na območju četrtne skupnosti, obravnavanje in sprejemanje predlogov občanov ter posredovanje pristojnim organom v reševanje, sodelovanje z mestno upravo pri pripravi, izvajanju programov in aktivnosti na območju četrtne skupnosti ter obveščanje občanov o pomembnih dogodkih in aktivnostih v četrtni skupnosti preko spletnih strani ter s tiskanimi obvestili. Sodelovanje četrtne skupnosti z društvi, nevladnimi organizacijami, ustanovami in občani pri izvajanju aktivnosti za popestritev in dopolnitev aktivnosti na področju kulture, športa, izboljšanja socialnega in zdravstvenega varstva ter urejanja okolja.

1. ***Dolgoročni cilji GP in kazalci, s katerimi se bo merilo doseganje zastavljenih ciljev***

Cilji: Svet četrtne skupnosti bo ustvarjalno sodeloval pri sprejemanju odločitev mestnega sveta, ki se nanašajo na četrtno skupnost. Prav tako bo sodelovanje potekalo tudi z mestno upravo glede priprav, izvajanj programov in aktivnosti na območju četrtne skupnosti.

Svet četrtne skupnosti bo aktivno sodeloval tudi z društvi, ustanovami in neprofitnimi organizacijami in organiziral aktivnosti, ki bodo prispevale k pestrejšemu kulturnemu in športnemu preživljanju prostega časa prebivalcev z območja četrtne skupnosti ter k izboljšanju urejenosti okolja. Cilji so tudi večja povezanost med ljudmi ter izvedba aktivnosti za izboljšanje zdravstvenega in socialnega stanja prebivalcev četrtne skupnosti.

Kazalci:

* število obravnavanih mnenj, pobud, pripomb in predlogov občanov
* število posredovanih mnenj, pobud, pripomb in predlogov mestnemu svetu in mestni upravi
* število izvedenih aktivnosti na področju kultura, športa, urejanja okolja, zdravstvenega in socialnega varstva občanov

1. ***Glavni izvedbeni cilji in kazalci, s katerimi se bo merilo doseganje zastavljenih ciljev***

Cilji: Svet četrtne skupnosti bo za izvajanje programov določil prioritetne naloge in aktivnosti, ki jih bo izvajal sam ali v sodelovanju z društvi in drugimi ustanovami na območju četrtne skupnosti v prihodnjem letu.

Kazalci:

* število sej in sklepov Sveta četrtne skupnosti,
* število obravnavanih mnenj, pobud, pripomb in predlogov občanov,
* število izvedenih aktivnosti na področju kultura, športa, urejanja okolja, zdravstvenega in socialnega varstva občanov.

1. ***Podprogrami znotraj glavnega programa***

06029001 Delovanje ožjih delov občin

***06029001 Delovanje ožjih delov občin***

1. ***Opis podprograma***

Sodelovanje četrtne skupnosti pri sprejemanju odločitev mestnega sveta, ki se nanašajo na četrtno skupnost; z oblikovanjem in dajanjem predlogov, pripomb in mnenj, spremljanje problematike urejanja prometa na območju četrtne skupnosti, obravnavanje in sprejemanje predlogov občanov ter posredovanje pristojnim organom v reševanje, sodelovanje z mestno upravo pri pripravi in izvajanju programov in aktivnosti na območju četrtne skupnosti, obveščanje občanov o pomembnih dogodkih in aktivnostih v četrtni skupnosti preko spletnih strani ter s tiskanimi obvestili. Sodelovanje četrtne skupnosti z društvi, nevladnimi organizacijami, ustanovami in občani pri izvajanju aktivnosti za popestritev in dopolnitev aktivnosti na področju kulture, športa, izboljšanja socialnega in zdravstvenega varstva ter urejanja okolja.

1. ***Zakonske in druge pravne podlage***

* Zakon o lokalni samoupravi
* Statut Mestne občine Ljubljana
* Odlok o financiranju četrtnih skupnosti v Mestni občini Ljubljana
* Odlok o določitvi števila članov svetov četrtnih skupnosti in volilnih enot za prve volitve v svete četrtnih skupnosti MOL

1. ***Dolgoročni cilji podprograma in kazalci, s katerimi se bo merilo doseganje zastavljenih ciljev***

Cilji: Svet četrtne skupnosti bo ustvarjalno sodeloval pri sprejemanju odločitev mestnega sveta, ki se nanašajo na četrtno skupnost. Prav tako bo sodelovanje potekalo tudi z mestno upravo glede priprav, izvajanj programov in aktivnosti na območju četrtne skupnosti.

Sodelovanje in aktivnosti Sveta četrtne skupnosti pri obveščanju občanov o predvidenih projektih in aktivnostih na področju četrtne skupnosti ter posredovanje mnenj in zahtev širše skupnosti mestnemu svetu in organom mestne uprave.

Aktivno sodelovanje sveta četrtne skupnosti z društvi, ustanovami in neprofitnimi organizacijami in organizacija aktivnosti, ki bodo prispevale k pestrejšemu kulturnemu in športnemu preživljanju prostega časa prebivalcev z območja četrtne skupnosti ter k izboljšanju urejenosti okolja. Cilji so tudi večja povezanost med ljudmi ter aktivnosti za izboljšanje zdravstvenega in socialnega stanja prebivalcev četrtne skupnosti.

Kazalci:

* število obravnavanih mnenj, pobud, pripomb in predlogov občanov,
* število posredovanih mnenj, pobud, pripomb in predlogov mestnemu svetu in mestni upravi,
* število izvedenih aktivnosti na področju kultura, športa, urejanja okolja, zdravstvenega in socialnega varstva občanov.

1. ***Letni izvedbeni cilji podprograma in kazalci, s katerimi se bo merilo doseganje zastavljenih ciljev***

Cilji: Sodelovanje Sveta četrtne skupnosti pri sprejemanju odločitev mestnega sveta ki se nanašajo na četrtno skupnost. Sodelovanje z mestno upravo in z občani z območja četrtne skupnosti pri izvajanju aktivnosti na območju četrtne skupnosti. Obveščanje prebivalcev četrtne skupnosti in širše javnosti o aktivnostih in programih na območju četrtne skupnosti preko spletne strani četrtne skupnosti in s tiskanimi obvestili. Izvajanje akcije za popestritev preživljanja prostega časa prebivalstva z območja četrtne skupnosti predvsem na področju kulture in športa, aktivnosti na področju urejanje okolja ter aktivnosti povezane z izboljšanjem zdravstvenega in socialnega varstva.

Kazalci:

* število sej sveta četrtne skupnosti,
* število obravnavanih mnenj, pobud, pripomb in predlogov občanov,
* število posredovanih mnenj, pobud, pripomb in predlogov mestnemu svetu in mestni upravi,
* število izvedenih aktivnosti na področju kultura, športa, urejanja okolja, zdravstvenega in socialnega varstva občanov.

1. ***Opis proračunskih postavk znotraj podprograma***

***016020 Četrtna skupnost Rožnik***

Na kontu *4020 Pisarniški in splošni material in storitve* so predvidena sredstva za pokritje materialih stroškov povezanih z izvedbo kulturnih, športnih, socialnih, zdravstvenih programov in projektov. Na kontu *4022 Energija, voda, komunalne storitve in komunikacije* so sredstva planirana za povračila stroškov uporabe lastnega mobilnega telefona za predsednika sveta ČS. Na kontu *4029 Drugi operativni odhodki* so predvidena sredstva za izplačilo sejnin za predsednika in člane Sveta ČS Rožnik.

Opredeljenih je bilo 10 članov sveta.

ZA je glasovalo 10 članov sveta.

**Sklep je bil sprejet.**

**AD 2.**

**Plan Malih del ČS Rožnik MOL za leto 2013**

Pripravo Plana malih del Četrtne skupnosti Rožnik MOL za leto 2013 je Svet ČS Rožnik MOL obravnaval na 12. redni seji dne 26. 9. 2012, ko ni bilo sprejetih zaključkov. Svet se je dogovoril, da člani sveta do naslednje seje posredujejo svoje predloge. Člani sveta so bili po elektronski pošti (trije katerih elektronskih naslovov nimamo, pa s klasično pošto) pozvani, da do 19. 10. 2012 do 14. ure posredujejo svoje predloge. Podpredsednica sveta Živa Vidmar pa bo skupaj s strokovno službo preverila, ali so predlogi izvedljivi. Ker na osnutek plana malih del za leto 2013 ni bilo pripomb ali novih predlogov, dajem na glasovanje naslednji

**PREDLOG SKLEPA 2/2-kor:**

**Svet četrtne skupnosti Rožnik MOL potrjuje naslednji plan malih del Četrtne skupnosti Rožnik MOL za leto 2013:**

**Mostiček pri vrtcu Vrhovci (Vrhovci cesta XIX/10);**

* **ureditev take ograje, ki bo za predšolske otroke varna in bo preprečevala morebitne možnosti padcev z mostička,**
* **obnova mostička,**
* **nadkritje mostička,**

**do maksimalne skupne vrednosti 7.000 EUR.**

**Svet četrtne skupnosti Rožnik MOL pooblašča predsednika sveta četrtne skupnosti za manjše spremembe/popravke plana malih del.**

Opredeljenih je bilo 10 članov sveta.

ZA je glasovalo 10 članov sveta.

**Sklep je bil sprejet.**

**AD 3.**

**Plan Malih del ČS Rožnik MOL za leto 2014**

Pripravo Plana malih del Četrtne skupnosti Rožnik MOL za leto 2014 je Svet ČS Rožnik MOL obravnaval na 12. redni seji dne 26. 9. 2012, ko ni bilo sprejetih zaključkov. Svet se je dogovoril, da člani sveta do naslednje seje posredujejo svoje predloge. Člani sveta so bili po elektronski pošti (trije brez elektronske pošte pa po klasični pošti) pozvani, da do 19. 10. 2012 do 14. ure posredujejo svoje predloge. Podpredsednica sveta Živa Vidmar, pa bo skupaj s strokovno službo preverila, ali so predlogi izvedljivi. Ker na osnutek plana malih del za leto 2014 ni bilo pripomb ali novih predlogov, dajem na glasovanje naslednji

**PREDLOG SKLEPA 3/2-kor:**

**Svet četrtne skupnosti Rožnik MOL potrjuje naslednji plan malih del Četrtne skupnosti Rožnik MOL za leto 2014:**

* **mostiček na koncu ulice Vrhovci cesta I – obnova celega mostička,**
* **mostiček na koncu ulice Vrhovci cesta III – obnova celega mostička.**

**Mostička morata biti obnovljena tako, da bo zagotovljena maksimalna varnost uporabnikom (šolarji). Skupna vrednost obnove ne sme preseči 7.000 EUR.**

**Svet Četrtne skupnosti Rožnik MOL pooblašča predsednika sveta četrtne skupnosti za manjše spremembe/popravke plana malih del.**

Opredeljenih je bilo 10 članov sveta.

ZA je glasovalo 10 članov sveta.

**Sklep je bil sprejet.**

Zabeležka o izvedbi telefonskega glasovanja je priloga tega zapisnika.

Zapisala:

Špela Šivavec

Živa Vidmar

podpredsednica sveta

Četrtna skupnost Rožnik

Mestna občina Ljubljana